CELEX: 62015CN0522
Language: lv
Date: 2015-09-28 00:00:00
Title: Lieta C-522/15 P: Apelācijas sūdzība, ko par Vispārējās tiesas (sestā palāta) 2015. gada 15. jūlija spriedumu apvienotajās lietās T-389/10 un T-419/10 2015. gada 28. septembrī iesniedza Eiropas Komisija

7.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 406/26
            
         Apelācijas sūdzība, ko par Vispārējās tiesas (sestā palāta) 2015. gada 15. jūlija spriedumu apvienotajās lietās T-389/10 un T-419/10 2015. gada 28. septembrī iesniedza Eiropas Komisija
   (Lieta C-522/15 P)
   (2015/C 406/26)
   Tiesvedības valoda – itāļu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji – P. Rossi, V. Bottka)
   
      Pārējie lietas dalībnieki: Siderurgica Latina Martin SpA (SLM), Ori Martin SA
   
   
      Apelācijas sūdzības iesniedzējas prasījumi:
   
   
               (i)
            
            
               atcelt pārsūdzēto spriedumu, ciktāl ar to ir samazināta SLM uzliktā naudas soda pamatsumma, norādot, ka apstrīdētajā lēmumā nav ņemts vērā tas, ka attiecībā uz vienu pārkāpuma daļu SLM nepiedalījās Club Italia ārējā aspektā;
            
         
               (ii)
            
            
               atcelt pārsūdzēto spriedumu, ciktāl ar to ir samazināta SLM uzliktā naudas soda pamatsumma, to nosakot EUR 1,956 miljonu apmērā, un atcelts SLM solidāri ar Ori Martin uzliktais naudas sods;
            
         
               (iii)
            
            
               savas neierobežotās kompetences ietvaros pārrēķināt uzliekamā naudas soda apmēru saskaņā ar Komisijas prasīto;
            
         
               (iv)
            
            
               piespriest prasītājiem pirmajā instancē atlīdzināt tiesāšanās izdevumus.
            
         
      Pamati un galvenie argumenti
   
   
               (i)
            
            
               Vispārējā tiesa ir sagrozījusi faktus, kļūdaini uzskatot, ka ar apstrīdēto lēmumu SLM uzliktā naudas soda pamatsummas apmērs bija EUR 19,8 miljoni, nevis EUR 15,956 miljoni, kā noteikts otrajā labotajā lēmumā, no kuriem EUR 14 miljoni solidāri ar Ori Martin.
            
         
               (ii)
            
            
               Vispārējā tiesa ir pieļāvusi kļūdu, piemērojot noteikumus par solidāru atbildību attiecībā uz naudas sodiem un aprēķinot 10 % ierobežojumu, ciktāl tā ir noteikusi galīgo naudas soda summu, par kuru ir atbildīga SLM, EUR 1,956 miljonu apmērā saskaņā ar Regulas (EK) Nr. 1/2003 (1) 23. panta 2. punktā minēto 10 % ierobežojumu no SLM kopējā apgrozījuma atsauces gadā. Šajā lietā spriedumā bija jānorāda, ka SLM bija atbildīga ne tikai par EUR 1,956 miljonu maksājumu individuāli, bet arī papildus EUR 13,3 miljoniem solidāri ar Ori Martin. Maksimālā apjoma ierobežojums bija jāaprēķina atsevišķi attiecībā uz SLM individuāli par dalības pārkāpumā laikposmu, kurā to nekontrolēja Ori Martin (maksimālā apjoma ierobežojums attiecībā uz SLM vispasaules apgrozījumu), un attiecībā uz SLM solidāri ar Ori Martin par laikposmu, kurā meitasuzņēmumu kontrolēja tās mātesuzņēmums (maksimālā apjoma ierobežojums attiecībā uz Ori Martin vispasaules apgrozījumu, kurš šajā lietā netika izpildīts).
            
         
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV 2003, L 1, 1. lpp.).